《和唐张谓韵二首 其一》
清代·陶元淳

道路非难作吏难，一洲鳌背立郊坛。人言琼管曾开府，我道囚山合挂冠。

万里亲知春梦断，一生事业暮潮寒。新恩已是投荒处，却望新恩福地看。

作者简介：（1646—1698）清江苏常熟人，字子师。康熙二十七年进士，知广东昌化县知县，自奉俭约，常至村落间，了解居民疾苦。署知崖州事，旋卒。有《南崖集》、《明吏传》、《广东志》等。